open-index/open-wikipedia-markdown huggingface dataset:
Leónidas z Rodosu

**Leónidas** (iné názvy: **Leonidas, Leónidás**; *Leónidas*) bol najslávnejším športovcom v bežeckých disciplínach v dejinách starovekého Grécka.

Leónidas z Rodu dosiahol na olympijských hrách v ľahkoatletických disciplínach najväčšiu slávu, keď zvíťazil na štyroch hrách po sebe, a to v behu na jedno stadion, behu na dve stadiá a behu ťažkoodencov (so zbraňou). Stalo sa to na 154. až 157. hrách v rokoch 164, 160, 156 a 152 pred Kr. Svoju vynikajúcu formu si teda udržal najmenej šestnásť rokov.

Dvanásť olympijských víťazstiev legendárneho Leónida z Rodu v bežeckých disciplínach nikto neprekonal. Najúspešnejším novovekým bežcom bol Paavo Nurmi z Fínska, ktorý na olympijských hrách získal 9 zlatých medailí.
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Kategória:Víťazi starovekých olympijských hier v behu ťažkoodencov
Shader

**Shader** je počítačový program slúžiaci na riadenie jednotlivých častí programovateľného grafického reťazca grafickej karty (presnejšie GPU). K tvorbe takýchto programov slúžia špecializované programovacie jazyky tzv. Shader jazyky (napríklad jazyk GLSL pre OpenGL, Cg od spoločnosti NVIDIA alebo HLSL od spoločnosti Microsoft určený pre API DirectX, Xbox a Xbox 360). Shadery sa rozdeľujú na niekoľko základných typov podľa toho, pre ktorú jednotku grafického reťazca sú určené. V súčasnosti patria medzi najdôležitejšie vertex, pixel a geometry shader. S príchodom posledných generácií grafických kariet a nových verzií grafických rozhraní (DirectX a OpenGL) sa tiež začínajú rýchlo presadzovať shadery pre realizáciu teselácie.

## Vertex shader
Program, ktorý sa vykoná na každom vrchole (vertexu) vstupnej geometrie scény. Medzi najčastejšie operácie patrí transformácia vrcholu (násobenie pohľadovou a "world" maticou). Pomocou transformácií možno však dosiahnuť aj rôznych grafických efektov - napr. simulácia pohybu vodnej hladiny. Vždy do programu vstúpi jeden vrchol, je upravený a zase vystúpi, nemožno teda vrcholy pridávať či odoberať.

## Geometry shader
Geometry shader na rozdiel od vertex shadera umožňuje pridávať alebo odoberať vrcholy a tým ovplyvňovať výslednú geometriu. Geometry shader možno využiť napríklad na generovanie jednoduchej vegetácie (trávy) na povrchu nejakého objektu či na doplnenie detailov existujúceho modelu (napr. vytvorenie ostňov na modeli dinosaura) v reálnom čase.

## Pixel (fragment) shader
Pixel shader je vykonávaný na každom pixeli rasterizovanej scény - pracuje teda s jej 2D obrazom. Medzi najčastejšie operácie patrí aplikácie textúr prípadne ďalšie modifikácie farby pixelu.

## Shadery pre teseláciu
S príchodom Direct3D 11 a OpenGL 3.2 bol vykresľovací reťazec rozšírený o nové stupne realizujúce teseláciu. Dva z týchto celkom troch stupňov sú programovateľné. Názvy príslušných shaderov sa u jednotlivých rozhraní líšia. Pre Direct3D sú to **Hull-shader** a **Domain-shader**, pre OpenGL potom **Tessellation control shader** (TC) a **Tessellation evaluation shader** (TE). Tieto shadery umožňujú meniť geometriu objektov (podobne ako geometry shader). Vďaka podpore teselácie zakotvenej priamo v hardware (GPU) je možné do scény pridať veľmi veľké množstvo detailov (a to tam, kde sú potrebné napr. podľa vzdialenosti od kamery).

## Referencie

*

## Externé odkazy
* OpenGL Rendering Pipeline Overview  (anglicky)
* [Direct3D 11 Graphics Pipeline](http://msdn.microsoft.com/en-us/library/windows/desktop/ff476882(v=vs.85).aspx) (anglicky)
* OpenGL Tessellation (anglicky)

Kategória:Počítačová grafika
Intel Atom

**Intel Atom** je značka procesorov firmy Intel patriaca do rodiny x86 a x86-64. Sú navrhnuté špeciálne pre zariadenia vyžadujúce veľmi nízky odber energie (subnotebooky hlavne netbooky, tablety, hybridné tablety, PDA, smartphony alebo ultra-mobilné PC). Procesor je vyrábaný 45 nm technológiou. Spotreba sa pohybuje podľa verzie jadra medzi 0,65 ~ 2 W, 2 ~ 2,4 W s hyper-threading u (Silverthorne) a 2,5 W, 4 W s HT u (Diamondville).

Vývoj procesora bol oznámený 18. apríla 2007 na *INTEL DEVELOPER FORUM* v Pekingu. Atómy s jadrom Silverthorne boli pustené do predaja 2. apríla 2008, tie s jadrom Diamondville 3. júna. V decembri 2009 potom Intel oznámil novú generáciu procesorov Intel Atom N450 a D510 bežiacich na 1,66 GHz, ktoré budú ešte úspornejšie než predchádzajúce modely.

Procesory s jadrom Silverthorne sú určené pre najmenšie ultra-prenosné zariadenia (UMPC), zatiaľ čo väčšia a o niečo náročnejšia verzia s jadrom Diamondville je určená napríklad pre lacné stolové počítače (tzv. nettopy, čo sú stolné varianty netbookov). Procesory s jadrom Diamondville budú dostupné aj v dvoj-jadrovom variante.

Intel Atom je použitý napríklad v netbooku ASUS Eee PC, alebo u netbooku Acer Aspire One. V netbookoch je v tejto dobe najčastejšie využívaný práve Intel Atom kvôli nízkej spotrebe a prijateľnému výkonu na základnú prácu. Netbooky boli takmer módny trend do príchodu hybridných tabletov.

Frekvencia sa pohybuje od 800 MHz do 2 GHz s 512 kB L2 cache pamäťou. Intel Smart Cache (L3 Cache) mu chýba.

## Prehľad vlastností

## Referencie

## Pozri aj
* VIA Nano
* VIA C7

## Externé odkazy
* Popis procesora na oficiálnych stránkach

## Zdroj

Kategória:Procesory Intel
Kategória:Architektúra x86
Sandy Bridge

**Sandy Bridge** je kódové označenie pre mikroarchitektúru procesorov, ktoré vyvíja firma Intel. Vývoj bol začatý v roku 2005 s cieľom vytvoriť mikroprocesory 32nm výrobným procesom. Vývoj začal pod pracovným názvom "*Gesher*" (hebrejsky most), neskôr bol produkt premenovaný na Sandy Bridge a prvé procesory z tejto rodiny boli vydané 9. januára 2011. Sandy Bridge na trhu nahradil starší, 45nm procesor Nehalem, a jeho nástupcom sú 22nm procesory s kódovým označením Ivy Bridge.

## Zoznam procesorov Sandy Bridge
### Desktopové

### Mobilné

### Serverové

## Pozri aj
* Ivy Bridge nasledujúca mikroarchitektúra
* Nehalem predchádzajúca mikroarchitektúra
* Cannonlake
* Skylake
* Broadwell
* Haswell
* Mikroprocesor
* Zoznam procesorov Intel

## Zdroj

Kategória:Procesory Intel
Kategória:Architektúra x86
Černý les u Šilhéřovic I.

**Černý les u Šilhéřovic I.** je prírodná rezervácia ev. č. 2457 neďaleko obce Šilheřovice v okrese Opava. Oblasť spravuje Agentúra ochrany prírody a krajiny ČR.

## Ochrana
Predmetom ochrany je bukový prales typický pre Oderskú nížinu. V blízkosti rezervácie sa nachádza Černý les u Šilhéřovic II.

## Referencie


## Pozri aj
* Zoznam chránených území v okrese Opava
* Černý les u Šilhéřovic II.

## Iné projekty

## Externé odkazy
* Na stránke Turistika.cz
* PR Černý les u Šilheřovic I a II 
* Vyhláška 14.475/69-II/2 o zriadení PR I.časť
* Vyhláška 14.475/69-II/2 o zriadení PR II.časť

## Zdroj

Kategória:Chránené územia v okrese Opava
Kategória:Pralesy v Česku
Kategória:Opavská pahorkatina
Kategória:Šilheřovice
NetBurst

**NetBurst** je mikroarchitektúra procesorov Pentium 4 firmy Intel. Spolieha sa (čo sa týka výkonu) na vysokú frekvenciu. Procesory s touto architektúrou majú hyperskalárnu architektúru (reťazenie inštrukcií) a tiež superskalárnu (2 fronty).

Rôzne komponenty v procesore majú rôznu frekvenciu. Konštrukcie obvodov sú vyhotovené tak, aby bolo vykonávanie inštrukcií čo najrýchlejšie. Architektúra používa funkciu "Front End". Procesory "Willamette" a "Northwood" majú 8KiB L1 cache (pre dáta) a 12 kμop pre inštrukcie (12 tisíc mikrooperácií). Ďalej potom tieto procesory obsahujú jednotku "Out-of-Order", ktorá vie prehádzať mikroinštrukcie bez toho, aby utrpela jeho logika, t.j. ak nemožno nejakú inštrukciu vykonať, pretože nie sú k dispozícii dáta, jednotka vykoná inú inštrukciu (pričom berie do úvahy hardvérové prostriedky) pre ktorú dáta má, a tým sa zníži oneskorenie. Procesory potom majú ešte jednotku "Retirement Section" (spätne usporiadavajú postupnosti inštrukcií - súvisí s predvídaním skokov).

Začiatkom roku 2006 začala byť architektúra NetBurst nahradzovaná architektúrou Intel Core.

## Zdroj

Kategória:Procesory Intel
Mikroarchitektúra

thumb|Mikroarchitektúra procesora i80286

**Mikroarchitektúra** je pojem z odboru počítačov a informačných technológií. Predstavuje spôsob, akým je v procesore implementovaná daná inštrukčná sada. Pre jednu inštrukčnú sadu môže existovať viac mikroarchitektúr, ktoré ju implementujú. Mikroarchitektúrami aj návrhom inštrukčných sád sa zaoberá odbor *architektúra počítačov*.

Mikroarchitektúra je obvykle reprezentovaná (viac či menej detailnými) diagramami, ktoré obsahujú jednotlivé (logické i fyzické) časti procesora; tie sú potom spojené väzbami, vzťahmi, signálmi alebo inými spôsobmi komunikácie medzi nimi (u týchto spojníc sa potom väčšinou rozlišuje medzi cestou dát a spôsobom, ktorým sú spracovávané a riadené).

Medzi základné veci, ktoré mikroarchitektúra procesora definuje a rieši, patrí model vykonávania programu (exekučný model), registre, adresovanie pamäte, softvérové a hardvérové prerušenia, dátové formáty a ďalšie.

## Externé odkazy
* PC Processor Microarchitecture 
* Computer Architecture: A Minimalist Perspective - book webpage

## Zdroj

Kategória:Architektúra počítača
Inštrukčný súbor

**Inštrukčný súbor**, **súbor inštrukcií** alebo **inštrukčná sada** (, skrátene ISA) je všeobecný opis organizačných, funkčných a prevádzkových princípov procesora, z pohľadu programátora je to zoznam dostupných mechanizmov pre programovanie. Inštrukčný súbor sa často nazýva aj ako **architektúra**. Programový model procesora sa môže skladať napríklad z nasledujúcich prvkov:
* zoznamu inštrukcií procesoru 
* dátových typov
* dostupných režimov, ktoré sú k dispozícii 
* zoznamu registrov
* pravidiel pre manipuláciu s výnimkami a prerušeniami

Procesory majúce rovnaký programovací model sú inter-kompatibilné, čo znamená, že môžu vykonávať rovnaké programy rovnakým spôsobom (funkčne). V ranej histórii model programovania procesora závisel na fyzickom prevedení procesora. V súčasnej dobe sa tento trend obrátil, a používajú sa veľmi odlišné fyzikálne implementácie (mikroarchitektúry), pochádzajúce od rôznych výrobcov, a zároveň disponujú zhodnou ISA. Príklady takýchto architektúr a ich implementácií:
* Architektúra IA-32 a procesory:
** 386,
** 486,
** Pentium,
** D6,
** Crusoe – implementácia CISC IA-32 (vnútorne VLIW)
* Architektúra x86-64 a procesory:
** Athlon – implementácia 64bit CISC x86-64
* Architektúra IA-64 a procesory:
** Itanium – implementácia EPIC
* Architektúra SPARC a procesory:
** UltraSPARC, 
** SPARC64 
* Architektúra ARM a procesory:
** LPC21xx – implementácia ako uC 
** StrongARM 
** AT91xxx 
** Intel X-Scale

## Pozri aj
* Procesor
* CPU
* Inštrukcia
* Architektúra procesora
* Mikroarchitektúra

## Zdroj


Kategória:Mikroprocesory
Architektúra procesora

**[[Procesor]]** (CPU - Central Processing Unit) je elektronický obvod zložený z veľkého množstva súčiastok (prevažne tranzistorov) a umiestnený na kremíkovej doštičke. Jedná sa v podstate o zložitý integrovaný obvod. Jeho popularita vzrástla hlavne vďaka výpočtovej technike (počítače, notebooky, smartfóny), dnes sa s ním však možno stretnúť napríklad aj v práčke či chladničke.

Procesor spracováva informácie (inštrukcie) v podobe strojového kódu. Procesory s obdobnou štruktúrou jadra, ktoré zároveň spracovávajú zhodný strojový kód, majú rovnakú architektúru.

## Vnútorná architektúra
Podľa vnútorného usporiadania delíme procesory na RISC a CISC. Líšia sa počtom inštrukcií, ktoré procesor vie vykonávať. Súčasné procesory Intel, alebo tie, ktoré sú s nimi kompatibilné, sú vnútorne RISC, hoci vo vnútri prebiehajú zložité CISC inštrukcie. Ďalej dokážu meniť, resp. aktualizovať, svoj riadiaci mikrokód.

Architektúra je spojená s inštrukčnou sadou a jej dĺžkou, ktorá vďaka rýchlemu vývoju rastie. Jednoduchšie procesory (dodnes používané) sú 8-bitové a naopak na vrchole sú dnes 64-bitové, používané hlavne vo výkonnejších výpočtových strojoch a serveroch.

### Najdôležitejšie architektúry procesorov
Tieto architektúry možno rozdeliť do niekoľkých skupín - podľa použitia a s tým súvisiacou zložitosťou:

#### Malé architektúry
Sú najstaršie.

*PDP 11
*VAX (zdokonalený PDP 11)
*AP 101 (táto architektúra bola použitá napr. pre riadenie raketoplánu)
*UNIVAC I, UNIVAC II
*Super H (vyvíjaný rovnomennou firmou)

#### Mikročipová architektúra

* 8051
* AVR
* PIC
* ARM Cortex M
* Z8
* MIPS M4K, M14K

#### PC architektúra

*Power PC
*X86 (používajúce 32-bitovú inštrukciu)
*X64 (používajúce 64-bitovú inštrukciu)
*Zilog Z80
* E - Motorola: 6800, 6809 a 68000
* F - MOS Technology 6502
* G - Loonsong (vyvíjaný na univerzite v Číne, Inštrukčná sada MIPS)

#### Architektúra serverov a niekedy aj PC

* LEON
* SPARC
* MIPS
* PA-RISC (vyvíjaný firmou Hewlett Packard)
* Advanced RISC
* Alpha (vyvíjaný firmou DEC)
* Acron
* S ARM

## Referencie


## Zdroj


Kategória:Mikroprocesory
Kategória:Architektúra počítača
Ivy Bridge

**Ivy Bridge** je kódové označenie pre mikroarchitektúru procesorov, ktoré vyvíja firma Intel. Tie na trhu nahradili staršie, 32nm procesory Sandy Bridge. Ivy Bridge procesory sú spätne kompatibilné s platformou Sandy Bridge, tá ale môže vyžadovať aktualizáciu firmvéru.

Spoločnosť Intel vydala nové 7-série Panther Point čipsety s integrovaným USB 3.0 pre doplnenie Ivy Bridge. Quad-core a dual-core-mobile modely boli uvedené na trh 29. apríla a 31. mája 2012. Procesor Core i3 procesor pre stolné počítače má prísť v treťom štvrťroku 2012.

## Vlastnosti
Ivy Bridge oproti Sandy bridge prináša:
*Tri-gate ("3-D") technológia tranzistora (až o 50% menšia spotreba pri rovnakom výkone ako Planar (ploché) "2-D" tranzistory
* Podpora PCI Express 3.0.
*Maximálny násobič zvýšený na 63 (Sandy Bridge má 57).
*Podpora RAM až do 2800MT/s v 200MHz násobkoch.
*Integrovaná grafika má 6 alebo 16 exekučných jednotiek (EÚ), SandyBridge má 6 alebo 12.
*Intel HD Graphics s podporou DirectX 11, OpenGL 3.1, a OpenCL 1.1. OpenGL 4.0 je podporované s 9.17.10.2792 a novšími WHQL drivermi.
*Nový generátor náhodných čísel a RdRand inštrukcie, s označením Bull Mountain.
*DDR3L a konfigurovateľné TDP pre notebookové procesory.
*Podpora videa v rozlíšení 4K.
*Intel Quick Sync Video.

## Výkon
V porovnaní so Sandy Bridge:
*Výkon CPU zvýšený o 5-15%
*Výkon GPU zvýšený o 25-68%

## Porovnanie parametrov

*S ​​deaktivovanými jadrami.

## Zoznam Ivy Bridge procesorov
Procesory, ktoré majú Intelovskú grafickú kartu HD 4000 (alebo HD P4000 v prípade Xeon) sú **tučne**. Ostatné procesory majú HD 2500 a tie bez grafiky majú v kolónke frekvencia grafiky "N/A".

### Desktopové procesory

* Treba kompatibilnú základnú dosku

Význam prípon:
*K - Odomknutý (možné meniť násobič do 63)
*S - Optimalizovaný výkon (nízka spotreba 65W TDP)
*T - Optimalizovaná spotreba (ultra nízka spotreba 35-45W TDP)
*P - Bez integrovaného grafického jadra (Grafické jadro Intel HD Graphics nie súčasť procesora)

### Serverové procesory

Poznámka: Ďalšie high-endové serverové procesory založené na architektúre Ivy Bridge, s kódovým označením Ivytown, sa na trh dostanú v roku 2013 pri obvyklom jednoročnom intervale medzi desktopovými a serverovými procesormi.

### Notebookové procesory

* M - Notebookový CPU
* Q - Štvorjadrový
* U - ULV (Ultra-low-voltage | Znížená spotreba)
* X - tzv. "Extrémna" - najsilnejší CPU

## Prehrievanie pri OC
Procesory Ivy Bridge nemajú na rozdiel od Sandy Bridge jadro k heatspreaderu napájané, ale je tu použitá obyčajná teplovodivá pasta, ktorá má horšiu tepelnú vodivosť. To pri vyššom pretaktovaní môže viesť až k 20 °C tepelnému rozdielu. Toto je rozobraté na japonskom serveri Impress PC Watch, v češtine napr. tu.

## Nástupca
Intel predstavil architektúru Haswell v auguste roku 2011, uvedenie do predaja bolo plánované na rok 2013 ako nasledovník Sandy Bridge a Ivy Bridge.

960px|center|IntelProcessorRoadmap-3

## Zdroj

Kategória:Procesory Intel
Haswell

**Haswell** je kódové označenie pre novú generáciu mikroprocesorov vyvíjanú Intelom ako nástupca mikroarchitektúry Ivy Bridge. Mikroprocesory používajú 22nm proces. Intel oficiálne predstavil tieto CPU spoločne s novou mikro-architektúrou 4. júna 2013 na Computex Taipei 2013. Spoločne s Haswell Intel uviedol nové energeticky nenáročné procesory do ultrabookov. Intel predstavil fungujúci Haswell čip v roku 2011 na Intel Developer Forum.

## Design
Architektúra Haswel je špeciálne navrhnutá na optimalizáciu úspory energie a výkonnostných prínosov z prechodu z FinFET (iných než rovinných, "3D") tranzistorov na vylepšenej 22 nm štruktúre.

Haswell bol zavedený v troch základných formách:
# Desktopová verzia (LGA 1150 socket):*Haswell-DT*
# Mobilná/laptopová verzia (PGA socket): *Haswell-MB*
# BGA verzie:
#* 47 W a 57 W TDP triedy: *Haswell-H*(pre "All-in-one" systémy, Mini-ITX základné dosky a ďalšie malé formáty.)
#* 13.5 W and 15 W TDP classes (MCP): *Haswell-ULT*(pre platformu Intelu "UltraBook")
#* 10 W TDP trieda (SoC):*Haswell-ULX *(pre tablety a určité ultrabooky - trieda implementácií.)

## Výkon
Porovnanie s Ivy Bridge:
* Približne o 8% lepší výkon vo vektorových operáciách
* O 6% väčší výkon na jedno jadro
* 6% nárast výkonu v multi-threadingu
* Celkový výkon vzrástol cca. o 3%
* Okolo 15° rozpálenejší ako Ivy Bridge, s tým že frekvencia 4,6 GHz je dosiahnuteľná

## Zoznam Haswell procesorov
**Desktopové procesory**

## Referencie


## Externé odkazy
* Oficiálne stránky

## Zdroj

Kategória:Procesory Intel
3DNow!

**3DNow!** je názov multimediálnej technológie vytvorenej spoločnosťou AMD pre nové vlastné procesory AMD K6-2, ktoré boli uvedené na trh v máji 1998.

Technológia 3DNow! bola od počiatku zamýšľaná tak, aby prekonala do tej doby silne problematické miesto v 3D grafických aplikáciách a hrách - operácie v plávajúcej desatinnej čiarke. Na prelome roka 1997 a 1998 síce už bola bežne k dispozícii multimediálna technológia MMX konkurenčnej firmy Intel, ale tá bola určená len pre urýchlenie celočíselných operácií a 2D grafiky. Firma Intel sa spočiatku snažila túto úspešnú technológiu úplne ignorovať, ale neskôr sama pridala do svojho procesora Pentium III sadu podobných inštrukcií známych ako SSE.

3DNow! technológia, ktorá zrýchľuje predovšetkým počiatočnú fáza vytvárania 3D scén, začala byť plne podporovaná firmou Microsoft v multimediálnom rozhraní DirectX verzie 6.1.

## Verzia
### 3DNow!
3DNow! technológia obsahuje 21 nových inštrukcií, ktoré podporujú SIMD operácie s plávajúcou desatinnou čiarkou vrátane celočíselných SIMD (Single Instruction Multiple Data) operácií a výrazne rýchlejšie prepínanie medzi MMX a matematickými FPU operáciami. Kým Pentium II sa v oblasti 3D grafiky spoliehalo na "brutálnu" silu svojej FPU jednotky, firma AMD sa rozhodla pre efektívnejšiu cestu. V 3D hrách sa totiž reálne používajú iba vybrané FPU výpočty a konštruktéri AMD umožnili, aby procesor K6-2 (a neskôr novšie typy procesorov) mohol spracovávať až štyri takéto inštrukcie naraz.

**3DNow! inštrukcie zvyšujúce výkon**
* FEMMS - rýchlejší vstup/výstup pre MMX stav alebo stav s plávajúcou čiarku
* PREFETCH/PREFETCHW - načítanie posledných 32 bytov riadku do L1 cache

## Procesory podporujúce 3DNow!
* Všetky klasické AMD procesory počnúc K6-2 (známy ako K6 3D), vrátane: K6-III, Athlon, Duron, Athlon XP, Sempron, Athlon 64, Athlon 64 X2, Opteron (okrem modelov odvodených z Bulldozer) a Turion 64.
* VIA C3 (známy ako Cyrix III).
* IDT Winchip 2 a novšie.

## Externé odkazy
* Od K6 k Athlonu
* Všetko o K6-III a Pentium III 
* 3DNow! Technology Manual (PDF) 

## Zdroj

Kategória:Procesory AMD
Peter Abrahám

Ing. **Peter Abrahám** (* 21. november 1951, Bratislava) je slovenský ekonóm, manažér, bývalý podnikateľ v mediálnej oblasti (19992002) a bývalý redaktor Slovenského rozhlasu (19851992). Od decembra 2011 je členom Rady pre vysielanie a retransmisiu (pôvodne od roku 2005 do januára 2011).

## Život
V rokoch 19721977 absolvoval štúdium na Fakulte ekonomiky riadenia výrobných odvetví (titul Ing. v odbore EPr). V rokoch 19851992 pôsobil ako odborný redaktor Slovenského rozhlasu (do roku 1987 v ekonomickej oblasti hlavnej redakcie spravodajstva, od roku 1987 v hlavnej redakcii pre deti a mládež). V rokoch 19931998 bol generálnym riaditeľom Fun rádia. V rokoch 19992002 vyvíjal podnikateľskú činnosť v mediálnej oblasti ako spoločník a konateľ MEDIA FAIR, s.r.o., v marcijúni 2001 bol konateľom spoločnosti UNIVERSAL McCANN – ERICKSON Bratislava spol. s r.o., v ktorej v rokoch 20002001 pôsobil ako výkonný riaditeľ pre reklamu, mediálne plánovanie a nákup. V rokoch 20032005 bol riaditeľom kancelárie Rady pre vysielanie a retransmisiu a v rokoch 20062010 riaditeľom marketingu spoločnosti WEP TRADING a.s.

Vo februári 2011 sa zúčastnil na výberovom konaní na pozíciu generálneho riaditeľa RTVS.

### Pôsobenie v Rade pre vysielanie a retransmisiu
Za člena Rady pre vysielanie a retransmisiu bol Národnou radou SR zvolený v roku 2005 ako nominant Rady pre vysielanie a retransmisiu a stal sa jej podpredsedom.

V roku 2009 skritizoval Slovenskú televíziu a moderátora Maroša Stana za epizódu relácie *O 5 minút 12*, v ktorej ako jediný hosť vystúpil premiér Robert Fico a moderátor voči nemu nevyvinul dostatočnú kvalifikovanú oponentúru: *„Nie je prípustné, aby sa moderátor dostal do pozície stojanu na mikrofón, ako to bolo v tomto prípade."* Voči tomuto výroku sa Maroš Stano ohradil. Vo februári 2010 sa Abrahám na protest proti odobratiu 254 analógových televíznych frekvencií televíziám Markíza, JOJ a TA3 vzdal podpredsedníctva rade. Tiež patril k členom rady hlasujúcim proti udeleniu sankcií za údajné porušenie objektivity a vyváženosti v reláciách Slovenského rozhlasu, Rádia Expres a televízie JOJ Plus v roku 2010. Pracovníci kancelárie rady označili tieto podnety na sankciovanie ako neopodstatnené a odporcovia sankcií ju považovali za snahu o istú formu cenzúry kritiky vtedajšej vládnej koalície.

V januári 2011 sa Abrahám vzdal členstva z dôvodu účasti na výberovom konaní Národnej rady SR (NR SR) na pozíciu generálneho riaditeľa Rozhlasu a televízie Slovenska, na ktorú bola napokon zvolená Miroslava Zemková. NR SR Abraháma opätovne zvolila za člena Rady pre vysielanie a retransmisiu 13. decembra 2011 (funkčné obdobie do 13. decembra 2017). V júni 2016 sa vzdal členstva v RVR z dôvodu pracovnej ponuky pre zahraničnú spoločnosť. V máji 2017 sa zúčastnil na výberovom konaní na pozíciu generálneho riaditeľa RTVS.

## Poznámky


## Referencie

## Externé odkazy
* Peter Abrahám v portáli Osobnosti.sk

Kategória:Osobnosti z Bratislavy
Kategória:Absolventi Ekonomickej univerzity v Bratislave
Kategória:Slovenskí ekonómovia
Kategória:Slovenskí podnikatelia
AMD Athlon II

**AMD Athlon II** je procesor vyvinutý firmou AMD je odvodený od AMD Phenom II, neobsahuje L3 cache. Bol vydaný v roku 2009. Radič pamätí vie komunikovať s DDR3 pamäťami (až 1333 MHz). Je použitý menší 45 nm proces. Vďaka absencii L3 cache je spotreba procesora nízka, napriek tomu AMD oficiálne má TDP 45, 65, 95 W.

## Zdroj

Kategória:Procesory AMD
Kategória:Architektúra x86
AMD K8

**K8** je označenie pre prvé 64-bitové jadro používané v CPU firmy AMD. Najskôr sa vyrábali 1 jadrové verzie, potom prišli 2 jadrové. Používala sa 130, 90 a 65nm nanotechnológia.

## Procesory
* Athlon 64 - prvý komerčný 64-bitový procesor od AMD
* Athlon 64 X2 - 2 jadrový variant Athlonu 64
* Opteron - serverová verzia Athlonu 64
* Sempron - lacná verzia Athlonu 64
* Turion 64 - mobilná verzia Athlonu 64
* Turion 64 X2 - mobilná verzia Athlon 64 X2

## Zdroj

Kategória:Procesory AMD
Kategória:Architektúra x86
AMD 10h

**AMDK10** je jadro procesorov vyvinuté spoločnosťou AMD. Niekedy je označované ako AMD10h. Nové jadro bolo predstavené v roku 2007 a bolo použité v procesoroch AMD Phenom a Opteron. Vychádza z jadra AMD K8.

## TLB Bug
Jadro v prvej uvedenej revízii obsahovalo TLB Bug, ten sa prejavoval nestabilitou pri maximálnom zaťažení procesora a súčasnom využití inštrukcií pre hardvérovú virtualizáciu, tzv. AMD-V.

## Zdroj

Kategória:Procesory AMD
Kategória:Architektúra x86
AMD Alchemy

**Alchemy** je mikroarchitektúra pre energeticky nenáročné mikroprocesory vyvíjaná spoločnosťou Alchemy Semiconductor. Implementovala inštrukčnú sadu MIPS32 od MIPS Technologies. Prvý a jediný realizovaný mikroprocesor bol AU1 CPU.

## História
**Alchemy Semiconductor** bola spoločnosť založená v Austine ktorý leží v Texase. Založená bola v máji 2000. Organizácia zakúpila licenciu pre inštrukčnú sadu MIPS32 od MIPS Technologies a vyvinula mikroprocesor AU1 a 2 soCs čipy (Au1000 a Au1550).

Alchemy Semiconductor bol v roku 2002 odkúpený spoločnosťou AMD, ktorá v roku 2006 predala procesorový rad Alchemy korporácii Raza Microelectronics. V decembri 2007, Raza Microelectronis zmenila svoje meno na RMI Corporation. V júni 2009 NetLogic Microsystems získal RMI za 183,4 milióna dolárov. V septembri roku 2011, Broadcom kúpil všetky akcie NetLogic transakciou cca 3,7 miliardy dolárov.

## Zdroj

Kategória:Procesory AMD
Piero Heliczer

**Piero Heliczer**, rodným menom **Piero Giorgio Heliczer** (* 20. jún 1937 Rím, Taliansko − † 22. júl 1993 Préaux-du-Perche, Francúzsko) bol taliansky filmový režisér, herec a básnik.

## Život
Narodil sa do židovskej rodiny v Ríme 20. júna 1937 (otec sa volal Jacob, matka Sabina). Roku 1942 hral ako detský herec vo filme *Bengasi* režiséra Augusta Geninu. Onedlho bol počas vojny zabitý jeho otec a on so svojou matkou a mladším bratom odišiel v roku 1947 do Spojených štátov amerických, kde začal študovať na strednej škole vo Forest Hills v newyorskom Queense. Počas štúdií sa zoznámil s básnikom a hudobníkom Angusom MacLisom. Po úspešnom dokončení strednej školy začal v roku 1955 študovať na Harvardovej univerzite, ale štúdií zanechal a roku 1958 spoločne so svojou priateľkou a MacLisom odcestoval do Paríža, kde založil nakladateľstvo Dead Language Press. Zanedlho sa usadil v Londýne a roku 1961 natočil svoj prvý film nazvaný *The Autumn Feast* (spolupracoval na ňom s Jeffreyom Keenom). Tu sa tiež oženil so svojou prvou manželkou, Catherine Maxence Cowper.

Potom, čo sa v roku 1962 vrátil do New Yorku, sa zoznámil s režisérom a básnikom Jackom Smithom a predstavil sa v jeho filme *[[Flaming Creatures]]* (1963). Ďalej tu usporadúval rôzne experimentálne predstavenia, ku ktorým hrala živá hudba v podaní skupiny The Velvet Underground (so skupinou občasne vystupoval aj on ako saxofonista). Rôzni jej členovia, napríklad John Cale a Lou Reed, hrali tiež v niektorých nových Heliczerových filmoch (napríklad *Satisfaction* a *Dirt*). Počas šesťdesiatych rokov natočil v New Yorku niekoľko ďalších experimentálnych filmov, neskôr sa vrátil do Európy. Počas osemdesiatych rokov žil ako bezdomovec v New Yorku. Zomrel v roku 1993 pri dopravnej nehode.

## Referencie


## Zdroj

Kategória:Talianski režiséri
Kategória:Talianski herci
Kategória:Talianski básnici
Kategória:Režiséri židovského pôvodu
Kategória:Básnici židovského pôvodu
Theón

**Theón** (*Theón*) môže byť:
 
* grécky astronóm a matematik z prelomu 4. a 5. stor., pozri Theón z Alexandrie 
* grécky maliar v 4. stor. pred Kr., pozri Theón zo Samu
* grécky sochár v 2. stor. pred Kr., pozri Theón z Antiochie 
* grécky filozof a matematik v 2. stor. pred Kr., pozri Theón zo Smyrny
* grécky gramatik z Alexandrie v 1. stor., pozri Theón (gramatik)
* grécky rétor, učiteľ Damaskia z Damašku v 4. stor., pozri Theón (rétor)
 
**Theon** môže byť aj:
* kráter na Mesiaci pomenovaný na počesť Theóna zo Smyrny, pozri Theon Senior
* kráter na Mesiaci pomenovaný na počesť Theóna z Alexandrie, pozri Theon Junior 
* mesto v Spojených štátoch, pozri Theon (Texas)
Panamerické majstrovstvá v inline hokeji 2011

**Panamerické majstrovstvá v inline hokeji 2011** boli v poradí 3. Panamerické majstrovstvá v inline hokeji, ktoré organizuje Panamerická konfederácia kolieskových športov (CPRS). Boli súčasťou *Panamerických majstrovstiev v kolieskových športoch 2011*. Konali sa v meste Rosario, v Argentíne od 8.11. marca 2011, za účasti 4 mužských tímov. Pôvodne sa malo na turnaji predstaviť aj družstvo . Zápasy sa hrali v aréne *Estadio Cubierto Club Atlético Provincial* s kapaciotu 5 000 divákov. Turnaj sa skladal z jednej štvorčlennej skupiny, po ktorej nasledovali zápasy play-off. Titul získala domáca  po finálovom víťazstve nad . 

## Výsledky
### Základná skupina

### Play-off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Inlinehokejový turnaj Panamerických majstrovstiev 2011  /
* Oficiálna stránka Panamerickej konfederácie kolieskových športov  

Kategória:Inline hokej v 2011
Kategória:Panamerické majstrovstvá v inline hokeji
Inline hokej
Kategória:2011 v Argentíne
Mechanik (rozlišovacia stránka)

**Mechanik** môže byť:

* povolanie, odborník na opravu, pozri mechanik
* španielsky film z roku 2004, pozri Mechanik (film)
MMX

**MMX** je názov multimediálnej technológie vytvorenej firmou Intel pre nové vlastné procesory Pentium MMX, ktoré boli uvedené na trh 8. januára 1997. Pod skratkou MMX, ktorá sa väčšinou vysvetľuje ako *MultiMedia Extensions*, sa skrývajú dve zásadné vylepšenia architektúry procesora.

Prvé vylepšenie je veľmi jednoduché - došlo k zväčšeniu vnútornej L1 cache na dvojnásobok (zo 16 na 32 KB).

Druhé vylepšenie je výrazne zložitejšie a dôležitejšie. Technológia umožňuje využiť osem 64-bitových registrov (MM0 až MM7). Tieto registre využívajú technológiu SIMD (Single Instruction, Multiple Data) a plne podporujú paralelné spracovanie dát. Navyše bol štandardný súbor 220 strojových inštrukcií rozšírený o 57 nových multimediálnych inštrukcií.

Hlavným obmedzením technológie MMX je skutočnosť, že pracuje iba s celými číslami. Tento nedostatok prelomila multimediálna technológia 3DNow! konkurenčnej firmy AMD, ktorá bola uvedená na trh 28. mája, 1998. Ďalšie obmedzenia vyplývajú zo skutočnosti, že registre MM0 až MM7 sú vlastne registre pre spracovanie inštrukcií v pohyblivej radovej čiarke (floating point FP) ST0 až ST7, preto nie je možné zároveň vykonávať MMX inštrukcie a floating point. Ak programátor chce využiť v kóde obidva typy operácií, musí hodnoty registrov najprv uložiť do pamäte a po skončení práce MMX alebo FP ich zase obnoviť. K tomu slúžia inštrukcie FSAVE a FRSTOR.

Vyššie uvedené nedostatky odstraňuje novšia SIMD sada inštrukcií SSE, SSE2 a ďalšie.

## Niektoré nové inštrukcie
* Presuny: MOVD, MOVQ
* Aritmetické: Paddy, PADDS, PADDUS, PMADD, PMULH, PMULL, PSUB, PSUBS, PSUBUS
* Porovnanie: PCMPEQ, PCMPGT
* Konverzné: PACKSSDW, PACKSSWB, PACKUSWB, PUNPCHK, PUNPCKL
* Logické: PAND, PANDN, POR, PXOR
* Prekladové: PSLL, PSRA, PSRL
* Stavové: EMMS

## Externé odkazy
* Úvod do technológie MMX
* The MMX Instruction Set (anglicky) 

## Zdroj

Kategória:Procesory Intel
Thermal Design Power

**Thermal Design Power** (TDP) (doslova „navrhnutý tepelný výkon“) je hodnota, ktorá predstavuje najvyšší možný tepelný výkon, ktorý musí chladenie počítača (CPU, GPU alebo iné súčiastky) vedieť odviesť. Pri elektrických čipoch bez mechanicky sa pohybujúcich častí sa stratové teplo prakticky rovná spotrebovanej energii.

## Príklad
Napríklad chladenie CPU v notebooku môže byť navrhnuté na TDP = 20 W, to znamená, že dokáže odviesť do okolitého prostredia 20 W tepelnej energie (či už pomocou ventilátora, pasívneho vyžarovania, prirodzeného prúdenia vzduchu či všetkými metódami naraz) a pri tom teplota nepresiahne kritické hodnoty špecifikované pre konkrétnu súčiastku (CPU, GPU, ...) výrobcom.

## Definícia a problémy
TDP typicky nie je úplne maximálny výkon daného čipu (ktorý môže byť dosiahnutý pomocou tzv. power vírusu, čo je typ vírusu, ktorý sa snaží procesor zaťažiť inštrukciami, ktoré potrebujú najviac energie), ale výkon, ktorý môže byť dosiahnutý pomocou štandardných aplikácií. Maximálny výkon sa pre deklarovaný môže líšiť typ od typu a výrobcu od výrobcu, pretože každý si vykladá definíciu TDP po svojom.

### Definícia AMD
Ku príkladu definície AMD hovorí: *„TDP je maximálny prúd, ktorý CPU môže odoberať na továrenskom napätí a frekvencii v najhorších tepelných podmienkach“.*

### Definícia Intel
Avšak Intel má inú definíciu: 

Z datasheetu CPU s jadrom Northwood: *„Číslo v tomto stĺpci odráža odporúčaný bod a nesvedčí o maximálnom výkone, ktorý môže [[procesor]] vyžiariť za najhorších podmienok“.*

Pre jadrá Prescott má ešte iné vysvetlenie: *„TDP by malo byť použité ako cieľ pre návrh chladenia pre daný CPU. TDP nie je maximálny tepelný výkon, ktorý môže CPU vyžiariť“.*

Pre jadrá Conroe (Core 2 Duo) a novšie už Intel stanovuje TDP iným spôsobom - spoločné pre viac radov procesorov a značne nadsadené. Maximálne teplo vyžiarené procesormi s jadrami Sandy Bridge nezriedka nie je ani polovičná ako deklarovaná hodnota TDP. V prípade nenáročných počítačových zostáv bez samostatných grafických kariet sa tak ľahko môže stať, že je spotreba celej počítačovej zostavy (bez monitora) nižšia, než TDP použitého procesora (t.j. spotreba procesora, základnej dosky, pevného disku, operačnej pamäte, ventilátorov + straty v zdroji ).

## Záver
*TDP môže byť použité pre približné určenie predstavy o tepelnom výkone daného čipu.* Porovnávať napríklad procesory AMD a Intel (alebo dokonca inej série čipov od rovnakej firmy) pomocou TDP nie je možné z dôvodu rôzneho výkladu TDP oboch firiem. TDP tiež nič nehovorí o spotrebe procesora pri nízkej záťaži (kancelárska práca, ...) ktorá je napríklad u notebookov oveľa dôležitejšia ako spotreba pri plnej záťaži (výpočtovo náročné úlohy sa robia "na zásuvku", v "teréne" sa skôr zaujímame o výdrž pri písaní v textovom procesore, čítanie e-mailov a prezeranie webových stránok).

## Zdroj

Kategória:Hardvér
TDP

**TDP** môže byť:

* v elektronike: najvyšší možný tepelný výkon, ktorý musí chladenie počítača vedieť odviesť, pozri Thermal Design Power
* v biochémii: 
** skratka pre tiamíndifosfát
** skratka pre tymidíndifosfát
AMD Piledriver

**AMD Piledriver** je procesorová mikroarchitektúra vyvinutá spoločnosťou Advanced Micro Devices (AMD) ako nástupca architektúry AMD Bulldozer. Primárne je určená pre trh desktopov, serverov a mobilných zariadení.

Zmeny sú z veľkej časti rozšírenie Bulldozeru - Piledriver používa rovnaký návrh modulu s vylepšením predvídania vetvenia a plánovača aritmetickej logickej jednotky, rovnako ako optimalizácia výkonu. Vo výsledku boli zvýšené pracovné frekvencie o 8-10% a okolo 15% vo výkonnostnej charakteristike. Napríklad FX-9590 je o 30-35% rýchlejší ako FX-8150 založené na Bulldozer. 

Procesory založené na mikroarchitektúre Piledriver boli prvýkrát predstavené 15. mája 2012 s APU s kódovým menom *Trinity* - radom pre mobilný trh. APU radu FX cielené do desktopov nasledovali na začiatku októbra 2012. Procesory pre servery radu Opteron založené na Piledriver boli oznámené v decembri 2012.

Procesory architektúry Piledriver sa vyrábajú 32nm výrobnou technológiou. Ich základné inštrukčná sada je AMD64 a pasujú do socketov AM3+, FM2, FS1r2 a FP2. Procesové jadrá tejto architektúry môžu byť buď AMD APU, AMD FX alebo Opteron. Na začiatku roka 2014 bol uvedený nástupca Piledriver, AMD Steamroller, ktorý okrem iného prešiel na 28 nm a úplne zrušil rad FX.

## Vylepšenia
Piledriver oproti architektúre Bulldozer má:
* Vyššiu pracovnú frekvenciu
* Nižšiu výkonnostnú spotrebu
* Typicky nižšie zahrievanie
* Vylepšenia v IPC (instructions per clock)
* Turbo Core 3.0
* Rýchlejší IMC (integrated memory controller)
* Vylepšený prefetching a branch prediction (predpovedanie skokov v kóde)
* Vylepšenú organizáciu výpočtov v celých číslach a číslach s Plávajúcou rádovou čiarkou
* Podporu AVX 1.1 (Advanced Vector Extensions), FMA3, FMA4, F16C, BMI1 a inštrukciami TBM (Trailing Bit Manipulation instructions)
* Väčšie L1 TLB (translation Lookaside buffers) a vylepšenia vo výkonnosti úrovne L2
* Prepínanie hard-edge flip-flops pre zníženie spotreby
* Cyclos Resonant clock mesh technology
* TDP od 17 do 220 W
* Možnosti pretaktovania - bolo zaznamenané úspešné pretaktovanie FX-8350 na 8,79 GHz.

## Procesory
### Desktopový trh

:Poznámka: prípona **K** značí "nezamknuté" procesory série A.

### Mobilný trh

### Serverový trh
Dokumenty *AMD roadmap* na rok 2014 počítajú pre servery s procesorom založeným na Piledriver označený Warsaw s až 16 jadrami.

## Referencie


## Pozri aj
* AMD Bulldozer
* AMD Steamroller
* AMD Excavator

## Zdroj
* 

Kategória:Procesory AMD
AMD Steamroller

**AMD Steamroller** je procesorová mikroarchitektúra vyvíjaná spoločnosťou Advanced Micro Devices (AMD). Tá má byť následníkom architektúry AMD Piledriver. APU (Accelerated Processing Units) architektúry Steamroller majú naďalej používať dvojjadrové moduly ako ich predchodcovia, zatiaľ čo sa budú snažiť dosiahnuť väčšiu úroveň paralelizmu.

APU Steamroller sa začali vyrábať na začiatku roka 2014. Sú vyrábané 28 nm výrobnou technológiou. Pasujú do pätíc Socket FM2+.

## Prehľad
APU Steamroller budú mať dvojjadrové moduly rovnako ako tomu je u architektúry AMD Bulldozer a AMD Piledriver. Záber Steamrolleru je na väčší paralelizmus. Vylepšenia sa očakávajú na nezávislých dekodéroch inštrukcií pre každé jadro v module, o štvrtinu väčšou šírkou záberu na vlákno, lepšie plánovače inštrukcií, vylepšené predpovedanie vetvenia, väčšie a inteligentnejšie cache, až o 30% menej neupravených dát v cache, o 20% menej chybných predpovedí vetvenia, dynamicky meniteľná veľkosť L2 cache, front mikrooperácií, viac interných zdrojov registrov a vylepšený radič pamäte.

AMD odhaduje, že tieto vylepšenia zvýšia IPC (instructions per cycle) o 30%, zatiaľ čo pri vysokých pracovných frekvenciách procesorov bude znížená spotreba energie.

## História
V roku 2011 oznámila AMD tretiu generáciu radu procesorov Bulldozer pre rok 2013 s tým, čo vtedy nazvala "ďalšou generáciou Bulldozer", vyrábanú 28nm výrobným procesom. 21. septembra 2011 uniklo z prezentácie AMD, že sa táto generácia bude volať Steamroller. V novembri 2013 AMD potvrdila, že neobnoví ani rady FX ani verzie Socket AM3+. V januári 2014 prišli na trh prvé procesory tejto mikroarchitektúry, rad Kaveri.

## Procesory
### APU
Boli oznámené dve rady APU:

#### Kaveri
Určený pre trh bežných až lacných desktopov; pre socket FM2+. 14. januára 2014 mali rad Kaveri vystriedať radu Trinity/Richland čoby tretej generácie označenie A10, A8, A6 a A4 pre trh desktopov.

Tieto APU majú 2 až 4 vylepšené jadrá Steamroller B, integrovaný GPU GCN 1.1 Volcanic Islands integrated GPU (Radeon Rx 200) a dva integrované ovládače DDR3. APU Kaveri nie sú kompatibilné so základnými doskami s päticou FM2.

Rad Kaveri pre notebooky a výkonné počítače sa bude nazývať *Indus*, kým čipset FCH bude mať kódové označenie *Bolton*.

#### Berlin
Pre trh výkonných počítačov, vrátane serverov. APU Berlin budú podobné Kaveri, budú mať 4 jadrá Steamroller, až 512 stream-procesorov a podporu pamäte ECC.

### Pre servery
Dokumenty *AMD roadmap* na rok 2014 počítajú pre servery so štvorjadrovými APU s kódovým označením Berlin a procesorom založeným na Piledriver označený Warsaw s až 16 jadrami.

## Referencie


## Pozri aj
* AMD Bulldozer
* AMD Piledriver
* AMD Excavator

## Zdroj
* 

Kategória:Procesory AMD
AMD Excavator

**AMD Excavator** je procesorová mikroarchitektúra, ktorú vyvíja spoločnosť AMD a ktorá má byť nástupcom mikroarchitektúry AMD Steamroller.

Už 12. októbra 2011 odhalila AMD, že Excavator bude 4. generáciou procesorového jadra založeného na koncepte Bulldozer. Kódové meno CPU (presnejšie APU) založenom na architektúre Excavator bude *Carrizo* a jeho uvedenie na trh sa plánuje na rok 2015. Pre procesory tejto architektúry AMD pôvodne zamýšľala výrobný proces 20nanometrov, neskôr ale zvolila 28 nm.

APU Excavator má podporovať najnovšie inštrukčné sady ako SSE4.1, SSE4.2, AES, PCLMUL, AVX, BMI1, F16C, MOVBE, AVX2, BMI2 a RDRAND, z čoho podpora 256bitovej AVX2 naznačuje prepracovanie koprocesora (jeho zbernica), poťažmo celého jadra typu Bulldozer, s potenciálom ďalšieho navýšenia rýchlosti. Taktiež má prísť s pamäťovými ovládačmi pre DDR3 a DDR4 - zatiaľ nevedno či na rovnakej vrstve alebo vzájomne výlučnými. Server ExtremeTech v decembri 2013 zašpekuloval nad uniknutým materiálmi o AMD, že Excavator môže byť poslednou architektúrou sady x86.

## Referencie


## Externé odkazy
* Okrem K12 pracuje AMD aj na Excavator, zrušený nebol

## Zdroj
* 

Kategória:Procesory AMD
Matúšove pašie

***Matúšove pašie*** (nem. *Matthäus-Passion*, lat. *Passio Domini Nostri J. C. Secundum Evangelistam Matthaeum*), *[[BWV]]* 244 je oratórium J. S. Bacha z roku 1727. 

Námetom je úryvok z Matúšovho evanjelia, kapitola 26 a 27, ktorý zobrazuje Umučenie Ježiša Krista. Názov pochádza z latinského slova *passio* (utrpenie, umučenie), ktorým čítanie  pašií pri bohoslužbe začínalo. Ide o najznámejšie zhudobnenie tohoto evanjeliového textu.

Je to jedna z dvoch Bachových pašiových skladieb, ktoré sa zachovali v úplnosti (okrem Jánových pašií z roku 1724). Vznikla v poslednom období jeho tvorby, kedy zastával miesto kantora kostola sv. Tomáša v Lipsku. Skladba mala premiéru na Veľký piatok 15. apríla roku 1729. Potom ležala sto rokov v zabudnutí v archíve do doby, kedy ju našiel a svetu predstavil Felix Mendelssohn-Bartholdy 11. marca roku 1829 v berlínskej Sing-Akademii.

## Zdroj

Kategória:Johann Sebastian Bach
Burionka iz Masľonkino

***Burionka iz Masľonkino*** () je sovietska animovaná bábková rozprávka, odvysielaná po prvýkrát roku 1973 vo Sverdlovskej televízii. Výrazne čerpá z folklórnych námetov.

## Dej

V dedine Masľonkino býva krava menom Burionka, ktorá je spomedzi všetkých kráv najkrajšia. jedného dňa sa stratí v lese. Zúfalá sa chce otráviť (muchotrávka dokonca vyrastie priamo pred ňou, no v tom prichádza vlk a ona od strachu upadá do mdlôb. Vlk bol za kravou poslaný svojou milovanou líškou, ktorá chce si ju zahnať na svoj dvor a predávať maslo a smotanu. Avšak vlk je taký očarený Burjonkou, že ju radšej zavedie späť do Masľonkina, kde sa jej návrat oslávi pekne po Rusky - tancom a spevom.

## Postavy
* Zinaida Nariškina - Líška
* Rogvold Suchoverko - Vlk

## Ocenenia
*1973 «Бурёнка из Маслёнкино» — Приз жюри Всесоюзного фестиваля телефильмов в Ташкенте (cena celosovietskeho televízneho festivalu v Taškente)

## Referencie
* celý film 

## Zdroj

Kategória:Filmy z 1973
Kategória:Sovietske kreslené filmy
Kategória:Filmy podľa názvu
Kategória:Detské filmy a seriály
Light My Fire

„**Light My Fire**“ je skladba americkej rockovej skupiny The Doors, ktorá bola nahraná v auguste 1966 a vydaná bola v prvom januárovom týždni 1967 z ich debutového albumu *[[The Doors (album)|The Doors]]*. Dňa 1. júna 1967 bola vydaná ako upravený singel a v americkom rebríčku Billboard Hot 100 sa koncom júla na 1. mieste udržala tri týždne. Bol to prelomový hit skupiny a je považovaný za ich signature song. Singel bol certifikovaný zlatou platňou asociáciou RIAA v roku 1967 za predaj 1 milión kusov.

Časopis *[[Rolling Stone]]* ju zaradil na 35. miesto vo svojom zozname Rolling Stone’s 500 Greatest Songs of All Time. Tiež bola zaradená medzi Skladby storočia.

## Zostava
* Jim Morrison - hlavné vokály
* Robby Krieger - elektrická gitara Gibson SG
* Ray Manzarek - Vox Continental combo organ, basové klávesy
* John Densmore - bicie

* Larry Knechtel - basová gitara, pripísaná Robbymu Kriegerovi

## Pozície v rebríčkoch

## Coververzie

* Ninan Hagen
* Julie Driscoll
* José Feliciano
* Chet Atkins
* Trini Lopez
* Nancy Sinatra
* Julie London
* Booker T. and the M.G.’s
* Astrud Gilberto
* Stevie Wonder
* The Four Tops
* Shirley Bassey
* Johnny Harris
* Birth Control
* Isaac Hayes
* Al Green
* Victoria Abril
* Massive Attack
* Victoria Abril
* Laurent Voulzy

* Minnie Riperton
* Julien Doré
* Nekromantix
* Ananda Shankar
* Erma Franklin
* Young-Holt Unlimited
* Boogaloo Joe Jones
* Billy Larkin
* El Chicano
* Reuben Wilson
* Freddie McCoy
* Isaac Hayes
* Spanky Wilson
* Gerald Wilson
* Woody Herman
* Rhetta Hughes
* Valli
* UB40
* Will Young
* Eliane Elias

## Referencie

## Zdroj

Kategória:Single z 1967
Kategória:Piesne z 1967
Kategória:Single z 1968
Kategória:Single z 1979
Kategória:Single z 1999
Kategória:Single z 2002
Kategória:Piesne The Doors
Kategória:Piesne Stevieho Wondera
Kategória:Psychedelickorockové piesne
Kategória:Acidrockové piesne
Kategória:Piesne o drogách
Kategória:Single Elektra Records
Clairvaux-les-Lacs (kantón)

**Clairvaux-les-Lacs** je francúzsky kantón v obvode Lons-le-Saunier v departemente Jura v regióne Franche-Comté. Tvorí ho 24 obcí.

## Obce kantónu
* Barésia-sur-l'Ain
* Boissia
* Charcier
* Charézier
* Chevrotaine
* Clairvaux-les-Lacs
* Cogna
* Doucier
* Fonteno
* La Frasnée
* Le Frasnois
* Hautecour
* Largillay-Marsonnay
* Marigny
* Menétrux-en-Joux
* Mesnois
* Patornay
* Pont-de-Poitou
* Saffloz
* Songeson
* Soucia
* Thoiria
* Uxelles
* Vertamboz

## Referencie


## Zdroj

Kategória:Kantóny v departemente Jura
Nová Huta (Rumunsko)

**Nová Huta** () je obec v župe Bihar v Rumunsku.

Ide o typickú kopaničiarsku obec. Skladá sa z dedín: Nová Huta (), Stará Huta (), Sočet () a Židáreň ().

V obci nie je vodovod a do jednotlivých dedín nevedie spevnená cesta.

## Demografia

Nová Huta je obcou s najväčším podielom slovenského obyvateľstva z obcí Rumunska - takmer 96,4%, čo možno vidieť na zemepisných názvoch, ako sú „Chrapcín, Varatik, Podbáň, jedenásty kilometer, Ursa, Pod Krikľovkou, Ďubácke jámky, Na dubine, Bušakov vrch, Na sánkoch, Košary, Šipot, Ďalubov, Hombalky, Ronďoš, Bystrá, Žurtina, Brezina, Legeľov (pastviny)“, ako i v názvoch jednotlivých dedín.

## Pozri aj
* Slováci v Rumunsku

## Referencie

## Zdroj
*

Kategória:Sídla Slovákov v Rumunsku
Kategória:Obce v Bihárskej župe v Rumunsku
Couiza (kantón)

**Couiza** je francúzsky kantón v obvode Limoux v departemente Aude v regióne Languedoc-Roussillon. Skladá sa z 22 obcí.

## Obce kantónu
* Antugnac
* Arques
* Bugarach
* Camps-sur-l'Agly
* Cassaignes
* Conilhac-de-la-Montagne
* Couiza
* Coustaussa
* Cubières-sur-Cinoble
* Fourtou
* Luc-sur-Aude
* Missègre
* Montazels
* Peyrolles
* Rennes-le-Château
* Rennes-les-Bains
* Roquetaillade
* La Serpent
* Serres
* Sougraigne
* Terroles
* Valmigère

## Referencie


## Zdroj

Kategória:Kantóny v departemente Aude
Couiza

**Couiza** môže byť:
* francúzska obec, pozri Couiza (obec)
* francúzsky kantón, pozri Couiza (kantón)
Lunel

**Lunel** môže byť:
* francúzska obec, pozri Lunel (mesto)
* francúzsky kantón, pozri Lunel (kantón)
Lunel (kantón)

**Lunel** je francúzsky kantón v obvode Montpellier v departemente Hérault v regióne Languedoc-Roussillon. Tvorí ho 13 obcí.

## Obce kantónu
* Boisseron
* Lunel
* Lunel-Viel
* Marsillargues
* Saint-Christol
* Saint-Just
* Saint-Nazaire-de-Pézan
* Saint-series
* Saturargues
* Saussines
* Valergues
* Vérargues
* Villetelle

## Referencie


## Zdroj

Kategória:Kantóny v departemente Hérault
Sarlat-la-Canéda (kantón)

**Sarlat-la-Canéda** je francúzsky kantón v obvode Sarlat-la-Canéda v departemente Dordogne v regióne Akvitánsko. Tvorí ho 12 obcí.

## Obce kantónu
* Beynac-et-Cazenac
* Marcillac-Saint-Quentin
* Marquay
* Proissans
* La Roque-Gageac
* Saint-André-d'Allas
* Sainte-Nathalène
* Saint-Vincent-le-Paluel
* Sarlat-la-Canéda
* Tamniès
* Vézac
* Vitrac

## Referencie


## Zdroj

Kategória:Kantóny v departemente Dordogne
Varilhes (kantón)

**Varilhes** je francúzsky kantón v obvode Pamiers  v departemente Ariège v regióne Midi-Pyrénées. Tvorí ho 18 obcí.

## Obce kantónu
* Artix
* Calzan
* Cazaux
* Coussa
* Crampagna
* Dalo
* Gudas
* Loubens
* Malléon
* Montégut-Plantaurel
* Rieux-de-Pelleport
* Saint-Bauzeil
* Saint-Félix-de-Rieutord
* Segura
* Varilhes
* Ventenac
* Verniolle
* Vira

## Referencie


## Zdroj

Kategória:Kantóny v departemente Ariège
Montdidier (kantón)

**Montdidier** je francúzsky kantón v obvode Montdidier v departemente Somme v regióne Pikardia. Skladá sa z 34 obcí.

## Obce kantónu
* Andechy
* Assainvillers
* Ayencourt
* Becquigny
* Bouillancourt-la-Bataille
* Boussicourt
* Bus-la-Mésière
* Cantigny
* Le Cardonnois
* Courtemanche
* Davenescourt
* Erches
* Ételfay
* Faverolles
* Fescamps
* Fignières
* Fontaine-sous-Montdidier
* Gratibus
* Grivillers
* Guerbigny
* Hargicourt
* Laboissière-en-Santerre
* Lignieres
* Malpart
* Marestmontiers
* Marquivillers
* Mesnil-Saint-Georges
* Montdidier
* Piennes-Onvillers
* Remaugies
* Rollot
* Rubescourt
* Villers-Tournelle
* Warsy

## Referencie


## Zdroj

Kategória:Kantóny v departemente Somme